CELEX: 62015TB0588
Language: et
Date: 2016-06-13 00:00:00
Title: Kohtuasi T-588/15: Üldkohtu 13. juuni 2016. aasta määrus – GABO:mi versus komisjon (Teadusuuringute, tehnoloogiaarenduse ja uute tehnoloogiate tutvustamise 7. raamprogramm (2007 – 2013) — Toetuslepingud — Maksete peatamine — Peatamise lõpetamine — Otsuse tegemise vajaduse äralangemine)

22.8.2016   
            
            
               ET
            
            
               Euroopa Liidu Teataja
            
            
               C 305/35
            
         Üldkohtu 13. juuni 2016. aasta määrus – GABO:mi versus komisjon
   (Kohtuasi T-588/15) (1)
   
   ((Teadusuuringute, tehnoloogiaarenduse ja uute tehnoloogiate tutvustamise 7. raamprogramm (2007 – 2013) - Toetuslepingud - Maksete peatamine - Peatamise lõpetamine - Otsuse tegemise vajaduse äralangemine))
   (2016/C 305/49)
   Kohtumenetluse keel: inglise
   
      Pooled
   
   
      Hageja: GABO:mi Gesellschaft für Ablauforganisation:milliarium mbH & Co. KG (München, Saksamaa) (esindajad: advokaadid M. Ahlhaus ja C. Mayer)
   
      Kostja: Euroopa Komisjon (esindajad: R. Lyal ja M. Siekierzyńska)
   
      Ese
   
   Nõue, mis põhineb ELTL artiklil 263 ja milles palutakse tühistada esiteks komisjoni 29. juuli ja 19. augusti 2015. aasta otsused, millega täielikult peatati maksed, mida komisjoni teadusuuringute ja innovatsiooni peadirektoraadi E üksuse (tervis) ja F üksuse (biomajandus) võis hagejale teha, teiseks komisjoni 25. augusti 2015. aasta otsus, millega kohustati projekti Biofector koordinaatorit hagejale nimetatud projekti raames ühtegi summat mitte üle kandma, kolmandaks komisjoni 28. augusti 2015. aasta otsus, millega säilitati komisjoni teadusuuringute ja innovatsiooni peadirektoraadi E üksuse maksete peatamine, neljandaks komisjoni 15. septembri 2015. aasta otsus, millega kohustati projektide The hip trial ja EU-CERT-ICD koordinaatoreid hagejale nimetatud projektide raames ühtegi summat mitte üle kandma, viiendaks komisjoni 5. oktoobri 2015. aasta otsus, mille adressaat oli projekti NENO koordinaator ning millega loeti hageja kulud abikõlbmatuks ja seetõttu peeti vajalikuks kohandada hagejale võlgnetavaid makseid, kuuendaks komisjoni 14. oktoobri 2015. aasta otsus, mille adressaat oli projekti Procardio koordinaator ja millega peatati komisjoni teadusuuringute ja innovatsiooni peadirektoraadi G üksuse (energia) maksed hagejale, seitsmendaks komisjoni 23. oktoobri ja 6. novembri 2015. aasta otsused, mis olid tehtud eespool nimetatud 28. augusti 2015. aasta otsuse täitmiseks ning mille adressaadid olid projektide LENA ja Re-liver koordinaatorid, ning kaheksandaks komisjoni 11. novembri 2015. aasta otsus, mille adressaat oli projekti ENS@T-Cancer koordinaatori ning millega loeti hageja kulud abikõlbmatuks ja seetõttu peeti vajalikuks kohandada hagejale võlgnetavaid makseid.
   
      Resolutsioon
   
   
               1.
            
            
               Käesoleva hagi lahendamise vajadus on ära langenud.
            
         
               2.
            
            
               Jätta GABO:mi Gesellschaft für Ablauforganisation:milliarium mbH & Co. KG ja Euroopa Komisjoni kohtukulud nende endi kanda.
            
         
      (1)  ELT C 27, 25.1.2016.